Rustprydvikler

Rustprydvikler (Argyroploce concretana) er en sommerfugl i gruppen av viklere (Tortricidae). 

 Utseende 
En middelsstor (vingespenn 15-17 millimeter), kontrastrikt tegnet vikler. Forvingens grunnfarge er mørkbrun, i den indre delen er det et bredt, gråhvitt tverrbånd som har en eller flere mørke striper i midten. Lenger ute i vingen er det et uregelmessig tverrbånd i hvitt og oker. Bakvingen er lyst gråbrun.

 Levevis 
Larven og vertsplanten til denne forholdsvis sjeldne, nordlige arten er ukjente.

 Utbredelse 
Den er kjent fra Romania, Tsjekkia, Tyskland, Fennoskandia og det nordvestlige Russland i Europa. Eller sforekommer den i det nordlige Asia og Nord-Amerika. I Norge er den kjent fra Sør-Trøndelag, Troms og Finnmark.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt Argyroploce Hübner, 1825
 rustprydvikler, Argyroploce concretana (Wocke, 1862)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea, utbredelsesdatabase for europeiske dyr:  

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Olethreutini
Kategori:Dyr formelt beskrevet i 1862
Kategori:Dyr formelt beskrevet av Maximilian Ferdinand Wocke